paragraph_text: Mletačka tvrđava na Svetom Marku, tvrđava na kvarnerskom otoku Svetom Marku, Hrvatska. Otok je bio važna strateška točka, jer se s vrha otoka izvrsno vidi okolno pomorjeOmišalj - Njivice ''40. Otočić Sv. Marko'' (pristupljeno 21. rujna 2019.) i jer je na važnom prometnom položaju, na prijelazu između kopna i Krka, te zbog plovidbe iz Riječkog zaljeva u Vinodolski kanal. Zbog toga je u Bizantu u Justinijanovo vrijeme, polovicom 6. stoljeća podignuta bizantska tvrđava (castrum). Premda je dio castruma sve do 16. stoljeća služio Mlečanima kao promatračnica,Kulturno nasljeđe otoka Krka ''Otočić Sv. Marko i bizantska utvrda'' (pristupljeno 21. rujna 2019.) podigli su Mlečani i svoju tvrđavu na otoku, i za potrebe njene posade crkvicu sv. Marka. Iz tog vremena datira novo ime otoka, Sv. Marko, umjesto dotadašnjeg Omiš. Smatra se da je glavna zadaća mletačkoj postrojbi bila boriti se protiv senjskih uskoka.Darko Antolković: Stari gradovi, utvrde, dvorci i srednjovjekovna arhitektura ''Bizantska utvrda - otok Sv. Marko'', 29. prosinca 2014. (pristupljeno 21. rujna 2019.) Gradnja nije počela prije 1480., otkad su Mlečani zauzeli ovaj otok. Vojsci više nije služio nakon Madridskog mira 1618., nakon čega ga je opatija Sv. Nikole u čijem je bio vlasništvu počela davati u zakup ovdašnjim ljudima zbog ispaše.<ref>Otok Krk Milovan Kirinčić: Skrivena blaga otoka Krka, 15. kolovoza 2011. (pristupljeno 28. rujna 2019.)